ΚΑΝΟΝΙΣΜΟΣ (ΕΟΚ) αριθ. 1730/93 ΤΗΣ ΕΠΙΤΡΟΠΗΣ της 30ής Ιουνίου 1993 για τροποποίηση του κανονισμού (ΕΟΚ) αριθ. 1724/92 για τις λεπτομέρειες εφαρμογής του ειδικού καθεστώτος για τον εφοδιασμό των Καναρίων Νήσων σε προϊόντα του χοιρείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα προϊόντα για τις Καναρίους Νήσους (1), όπως τροποποιήθηκε τελευταία από τον κανονισμό (ΕΟΚ) αριθ. 3714/92 (2), και ιδίως τα άρθρα 3 παράγραφος 4 και το άρθρο 4 παράγραφος 4,

Εκτιμώντας:

ότι ο κανονισμός (ΕΟΚ) αριθ. 1724/92 της Επιτροπής της 30ής Ιουνίου 1992 για τον καθορισμό των λεπτομερειών εφαρμογής του καθεστώτος εφοδιασμού των Καναρίων Νήσων σε ορισμένα γεωργικά προϊόντα (3), όπως τροποποιήθηκε τελευταία από τον κανονισμό (ΕΟΚ) αριθ. 1155/93 (4), έχει καθορίσει, για την περίοδο από την 1η Ιουλίου 1992 έως τις 30 Ιουνίου 1993, αφενός, τις ποσότητες του προβλεπόμενου ισοζυγίου εφοδιασμού σε προϊόντα του τομέα του χοιρείου κρέατος που επωφελούνται απαλλαγής από την εισφορά κατά την εισαγωγή όταν προέρχονται από τρίτες χώρες ή από την κοινοτική ενίσχυση και, αφετέρου, τις ποσότητες των ζώων αναπαραγωγής καθαρής φυλής που προέρχονται από την Κοινότητα και που επωφελούνται ενισχύσεως για την ανάπτυξη του δυναμικού παραγωγής του αρχιπελάγους των Καναρίων- ότι πρέπει να καθοριστούν οι εν λόγω ποσότητες λαμβάνοντας υπόψη τις τοπικές παραγωγές και τα παραδοσιακά ρεύματα συναλλαγών για τον τομέα του χοιρείου κρέατος για την περίοδο από την 1η Ιουλίου 1993 έως τις 30 Ιουνίου 1994, μεριμνώντας να διαφυλαχθεί το μέρος του εφοδιασμού από την Κοινότητα-

ότι πρέπει, επίσης, μετά από την πρώτη εμπειρία που αποκτήθηκε, να τροποποιηθούν οι προθεσμίες που αφορούν την υποβολή των αιτήσεων χορηγήσεως πιστοποιητικών, τη διάρκεια ισχύος τους, καθώς και την εγγύηση που συνιστάται από τον ενδιαφερόμενο-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1724/92 τροποποιείται ως εξής:

1. στο άρθρο 2, η παράγραφος 1 αντικαθίσταται από το ακόλουθο κείμενο:

"1. Η ενίσχυση που προβλέπεται στο άρθρο 3 παράγραφος 2 του κανονισμού (ΕΟΚ) αριθ. 1601/92, για τα προϊόντα που περιλαμβάνονται στις προβλέψεις για τον εφοδιασμό που προέρχονται από την κοινοτική αγορά, καθορίζεται εις τρόπον ώστε να διαφυλαχθεί το μέρος του εφοδιασμού από την Κοινότητα, λαμβάνοντας υπόψη τα παραδοσιακά ρεύματα συναλλαγών στο παράρτημα ΙΙ."-

2. το άρθρο 1 τροποποιείται ως εξής:

α) στην παράγραφο 1 πρώτο εδάφιο, οι όροι "εντός των πέντε πρώτων εργάσιμων ημερών" αντικαθίστανται από τους όρους "εντός των δέκα πρώτων εργάσιμων ημερών"-

β) στην παράγραφο 1 στοιχείο β), το ποσό "30 Ecu" αντικαθίσταται από το ποσό "5 Ecu"-

γ) στην παράγραφο 2, οι όροι "τη δέκατη εργάσιμη ημέρα" αντικαθίσταται από τους όρους "τη δέκατη πέμπτη εργάσιμη ημέρα"-

3. Το άρθρο 7 αντικαθίσταται από το ακόλουθο κείμενο:

"Άρθρο 7

Η ισχύς των πιστοποιητικών λήγει την ενενηκοστή ημέρα που έπεται εκείνης της εκδόσεώς τους."

4. Τα παραρτήματα Ι, ΙΙ και ΙΙΙ αντικαθίστανται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την 1η Ιουλίου 1993.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουνίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 173 της 27. 6. 1992, σ. 13.

(2) ΕΕ αριθ. L 378 της 23. 12. 1992, σ. 23.

(3) ΕΕ αριθ. L 179 της 1. 7. 1992, σ. 90.

(4) ΕΕ αριθ. L 117 της 13. 5. 1993, σ. 9.

ΠΑΡΑΡΤΗΜΑ

"ΠΑΡΑΡΤΗΜΑ Ι

Προβλέψεις για τον εφοδιασμό των Καναρίων Νήσων σε προϊόντα του τομέα του χοιρείου κρέατος για την περίοδο από την 1ης Ιουλίου 1993 έως τις 30 Ιουνίου 1994

/* ΠΙΝΑΚΕΣ: δείτε Ε.Ε. */

Ύψος της ενίσχυσης που χορηγείται στα προϊόντα που αναφέρονται στο παράρτημα Ι και προέρχονται από την αγορά της Κοινότητας

/* ΠΙΝΑΚΕΣ: δείτε Ε.Ε. */

Εφοδιασμός των Καναρίων Νήσων με αναπαραγωγά χοιροειδή καθαρής φυλής που προέρχονται από την Κοινότητα για την περίοδο από την 1η Ιουλίου 1993 έως τις 30 Ιουνίου 1994

(1) Η ένταξη στη διάκριση αυτή υπόκειται στους όρους που προβλέπονται από τις υφιστάμενες κοινοτικές διατάξεις για τα θέματα αυτά."